《黟山汪孟和以其祖居栖碧楼作图求赋为题之时为府吏》
明代·朱同

谪仙去我日已远，谁复结楼栖碧山。韶华一逐流水去，碧桃几见春风还。

龙鱼每怀鼻祖重，骐骥肯放闻孙閒。题诗不尽归欤意，安得与子穷跻攀。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。